Liite 2

**LIEDON SOTAVETERAANIT RY:N VUOSIKERTOMUS VUODELTA 2015**

**Yleistä**

Vuosi 2015 oli yhdistyksemme 46. toimintavuosi ja itsenäisyytemme 98. vuosi. Veteraanien keski-ikä on jo yli 91 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja kuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan lisäämällä kotiin vietäviä palveluja.

Yhdistyksellä on ollut paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut erinomainen. On hienoa todeta, että edelleen halutaan kuulua hyvään ja hienoon joukkoon.

Tavoitteena on järjestää yhteistä toimintaa ja yhteisiä tilaisuuksia sotainvalidien kanssa. Säästöpankin saunaillat, vesijumppamatkat, talvisodan päättymisen muistotilaisuus ja joulujuhla järjestettiin taas yhdessä.

Paula Peltolan ja Pirkko Aaltosen vapaaehtoistyö kotona asuvien veteraanien, veteraanileskien ja sotaleskien asuinolojen kartoittamiseksi on antanut sekä yhdistykselle että kunnalle oikean kuvan heidän avun- tai palvelutarpeestaan.

Paula Peltola on hoitanut esimerkillisesti kunnan puolesta kotiin vietävien palvelujen koordinoinnin. Tällöin yhdistyksen puolesta voidaan olla varmoja, että oikeat resurssit tulevat kohdistetuksi oikeisiin talouksiin. Myös kunta on nähnyt tämän työn korvaamattoman tärkeänä ja palkinnut Paulaa tästä vapaaehtoistyöstä.

Pirkko Aaltonen on hoitanut kotiavustajan työnjohtajuutta erittäin aktiivisesti. Pirkko on saanut luotua erinomaisen yhteyden palvelua tarvitseviin asiakkaisiin.

Veteraaniperinteen siirtämistä on edelleen jatkettu useissa tilaisuuksissa. Yhdistys on osallistunut Tammenlehvän Perinneliiton seminaariin.

Ikäpartion laulajat ja soittajat ovat aktiivisesti huolehtineet jäsenistön viihtyvyydestä. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle ja Henrik Johanssonille.

Yhdistys on kiitollisuudella seurannut, miten korsutupasäätiö on kunnostanut kiinteistöjä ja edistänyt viihtyvyyttä korsun ja korsulammen alueella vuonna 2015. Kiitokset koko kiinteistötiimille.

Liedon kunta jatkoi yhdistyksemme tukemista antamalla rahaa kuntoutukseen ja henkisen vireyden ylläpitämiseen sekä vesijumpan vetäjän palkkakustannuksiin, mutta ei enää kiinteistöjen kunnossapitoon.

**OSALLISTUMINEN TAPAHTUMIIN**

* Marttilan Sotaveteraanien 45-vuotisjuhlassa 18.1. yhdistystä edustivat Unto Junnila ja Paavo Kallio.
* Helmikuun 12. päivänä Varsinais-Suomen Sotaveteraanipiiri ry:n piirihallituksen kokoukseen Paattisten seurakuntatalolla osallistui Tauno Peltola. Kokous oli valmisteleva kokous maaliskuussa pidettävälle piirin vuosikokoukselle.
* Yhdistyksen vuosikokous pidettiin 9.3. korsutuvalla. Kokoukseen osallistui 33 yhdistyksen jäsentä. Kokouksessa käsiteltiin ja hyväksyttiin normaalit vuosikokous-

asiat.

* Maaliskuun 13. päivänä vietettiin talvisodan päättymisen muistotilaisuus seurakuntatalolla. Tilaisuus oli samalla Liedon reserviupseereiden 50-vuotisjuhla ja veteraanit saivat osallistua juhlaan kutsuvieraina.
* Liedon Lions järjesti seurakuntatalolla 24. maaliskuuta konsertti- ja lounastilaisuuden veteraaneille, puolisoille ja leskille. Yhdistyksestä osallistui yhteensä 23 henkilöä.
* Piirin vuosikokoukseen Nousiaisten seurakuntatalolla maaliskuun 26. päivänä osallistui Tauno Peltola. Kokouksessa hyväksyttiin mm. vuoden 2014 tulo- ja menoarvio sekä toimintakertomus ja lisäksi vuoden 2015 toimintasuunnitelma sekä tulo- ja menoarvio.
* Korsulla järjestettiin perinteiset kevätkinkerit huhtikuun 9. päivänä. Seurakunnasta paikalla oli seurakuntapastori Heidi Jokinen ja kanttori Kaisa Takkula. Tilaisuuteen osallistui 22 henkilöä.
* Huhtikuun 21. päivänä osallistuttiin Porin prikaatin komentajan kutsumana vierailulle Säkylään. Mukana oli 6 yhdistyksen jäsentä.
* Huhtikuun 27. päivänä Veteraanipäivän tilaisuuteen Sankarihaudoilla ja kunnantalolla osallistui noin 50 henkilöä.
* Piirihallituksen kokoukseen Tarvasjoen seurakuntatalolla huhtikuun 28. päivänä osallistui Tauno Peltola.
* Korsuilta ja palkitsemistilaisuus järjestettiin toukokuun 11. päivänä. Eversti Janne Jaakkola Porin prikaatista esitelmöi puolustusvoimien uudistuksista sekä nykytilasta.
* Toukokuun 17. päivänä oli kaatuneiden muistopäivän jumalanpalvelus.
* Tilintarkastajien ja yhdistyksen sekä säätiön vastuuhenkilöiden yhteinen sauna ja iltapala järjestettiin toukokuun 18. päivänä. Paikalla oli 12 henkilöä.
* Liedon mieskuoron konsertti ja yhteislaulutapahtuma järjestettiin toukokuun 20. päivänä Korsunmäellä. Kuorossa oli 23 laulajaa ja yleisöä oli 49 henkilöä, joten tilaisuudessa oli kaikkineen 72 henkilöä. Kuorolle annettiin palkkioksi lämmin savusauna kyseiseksi illaksi.
* Kesäteatteriin Piikkiön Sipilänmäellä kesäkuun 16. päivänä osallistui 50 henkilöä. Esitys ”Kylpylä Happy end” oli oikein hyvä valinta. Kiitokset Paulalle järjestelyistä.
* Rosvopaistitilaisuus Raisiossa kesäkuun 17. päivänä oli jälleen perinteisen juhlava. Yhdistyksestä oli mukana veteraaneja, puolisoita ja leskiä sekä muutama saattaja. Yhteensä yhdistyksestä osallistui 17 henkilöä.
* Kyrön metsäkirkkoon heinäkuun 5. päivänä osallistui 6 yhdistyksen jäsentä.
* Kesäretki Tuusulanjärven maisemiin tehtiin elokuun 4. päivänä. Ensimmäinen vierailukohde oli ilmatorjuntamuseo. Krapinhovissa nautitun lounaan jälkeen oli vuorossa Jean Sibeliuksen Ainola. Viimeksi tutustuttiin Lotta-museoon. Mukana oli 30 henkilöä. Ilma suosi ja matka oli varsin onnistunut. Parhaat kiitokset Paulalle matkan valmisteluista ja järjestelyistä.
* Ikäpartion järjestämä yhteislaulutilaisuus järjestettiin elokuun 5. päivänä Korsulla. Sateisen sään vuoksi tilaisuus jouduttiin pitämään sisätiloissa. Korsutupa oli aivan täynnä 63 (54+9) henkilöä. Suurkiitokset Väinölle ja Henrikille tilaisuuden valmisteluista ja järjestelyistä sekä kaikille Ikäpartion soittajille ja laulajille.
* Henkisen vireyden kurssille Muurlaan elokuun 18. - 20. päivinä osallistuivat Kyllikki Liski ja Helmi Virjonen.
* Uuden kirkkoherran Risto Leppäsen virkaanasettamisen messu oli 30. elokuuta. Paikalla oli noin 400 seurakunnan jäsentä. Myös yhdistyksen jäseniä oli runsaasti paikalla.
* Veteraaniväen maakunnalliseen kirkkopäivään 6. päivänä syyskuuta Loimaalla osallistui joitakin yhdistyksemme jäsentä.
* Piirihallituksen kokoukseen Paimiossa syyskuun 15. päivänä osallistui Tauno Peltola.
* Piirin järjestämään kuntakierrokseen Liedossa lokakuun 15. päivänä osallistuivat Paula Peltola ja Pirkko Aaltonen. Neuvotteluissa todettiin lietolaisten sotaveteraanien asioiden olevan hyvällä tasolla ja myönnetyt määrärahat oli käytetty.
* Korsulla järjestettiin Riku Kauhasen työn ”Sota - Veteraanin muistista museon muistiin” -projektin julkistamistilaisuus medialle lokakuun 21.päivänä. Paikalla olivat Turun Tienoon ja Turun seutu lehden toimittajat. Veteraaneista paikalla olivat Henrik Johansson ja Väinö Kaukonen ja veteraanien puolisoista Anja Kaukonen ja Sirkka Säteri
* Eero Alatalo luennoi lokakuun 27. päivänä pidetyssä korsuillassa aiheesta ikäihmisen liikunta ja lihaskunto. Paikalla luennoitsijan lisäksi oli 24 kuulijaa.
* Piirin seminaariin Kiisanpirtillä marraskuun 12. päivänä osallistuivat Paula ja Tauno Peltola sekä Pirjo ja Simo Hietakangas.
* Teatterimatka Hämeenlinnaan järjestettiin marraskuun 13. päivänä. ”Kalle Aaltonen” oli oikein vauhdikas ja mukava esitys. Mukana oli 48 henkilöä. Kiitos jälleen Paulalle järjestelyistä.
* 1997 syntyneiden lietolaisten asevelvollisten kutsuntojen avaustilaisuuteen Liedon kunnantalolla marraskuun 17. päivänä kutsuvieraana osallistui Tauno Peltola.
* Veteraaniperinteen seminaariin Turussa marraskuun 20. päivänä osallistui Kirsti Heinonen.
* Sotaveteraanien ja -invalidien perinteinen joulujuhla ravintola Lasikulmassa järjestettiin marraskuun 27. päivänä. Musiikista vastasi Ikäpartio Väinön ja Henrikin johdolla. Saimme nähdä hienoja nuorten La’ Teamin jäsenten tanssiesityksiä. Lisäksi pidettiin perinteinen jouluaiheinen tietovisa ja arpajaiset, sekä nautittiin runsas jouluinen ateria. Juhlaan osallistui 96 henkilöä, joista sotainvalideja oli 10 henkilöä. Kutsuvieraina olivat muun muassa Risto Leppänen vaimoineen sekä Jaakko Kailiala vaimoineen.
* Yläkoulun itsenäisyysjuhlan (4.12.) musiikista vastasi Ikäpartio. Seppo Posio piti puheen. Kuulijoita oli kaikkineen noin 300 henkilöä.
* Itsenäisyyspäivää (6.12) vietettiin perinteisin menoin. Jumalanpalveluksen jälkeen oli seppelten lasku sankarihaudoille. Itse pääjuhla tarjoiluineen oli kunnantalolla. Tilaisuudessa musiikista vastasivat kansalaisopiston torvisoittokunta ja Liedon mieskuoro.
* Perinteiselle puolustusvoimien kutsumalle veteraanilounaalle Pansiossa joulukuun 10. päivänä yhdistyksestä osallistuivat Paavo Kallio ja Unto Junnila.
* Perinteinen joulusauna pidettiin korsulla joulukuun 16. päivänä. Kutsuvieraina olivat uusi ja vanha kirkkoherra (Esko Laine ja Risto Leppänen). Pertin savustamat lohet ja Paulan naisryhmän valmistamat ruuat maistuivat. Paikalla oli noin 40 henkilöä. Parhaat kiitokset kaikille järjestelyihin osallistuneille, myös saunan lämmittäjälle.
* Joulusauna ja jouluinen tilaisuus säästöpankin kerhohuoneella järjestettiin joulukuun 21. päivänä. Seurakuntaa tilaisuudessa edusti kappalainen Martti Haltia. Kiitokset Pirkolle hyvistä jouluisista tarjoiluista.
* Liedon Tili- ja kiinteistöpalvelu lahjoitti yhdistykselle 500 euroa joululahjana.
* Sauna- ja tarinailtoja Liedon SP:n kerhohuoneella oli vuoden aikana 17 kertaa. Kuukauden jälkimmäisen saunomisen yhteydessä kuultiin luento eri aiheista.
* Savusaunaa lämmitettiin jäsenille 14 kertaa ja vesijumppaa pidettiin Tarvasjoen uimahallissa 15 kertaa.
* Yhdistyksen edustajina Nautelankoski-säätiön edustajistossa oli Pirkko Aaltonen ja hänen sijaisenaan Kauko Tomberg.

Täytettyään yli 90 vuotta yhdistyksen jäsentä on onniteltu joka vuosi korttitervehdyksellä. Kuluneena vuonna yksi henkilö täytti 101 vuotta, kaksi henkilöä 99 vuotta, yksi henkilö 97 vuotta, kaksi henkilöä 96 vuotta, kolme henkilö 95 vuotta, yksi henkilö 94 vuotta, yksi henkilö täytti 93 vuotta, kuusi henkilöä 92 vuotta, kahdeksan henkilöä 91vuotta ja yksitoista henkilöä 90 vuotta.

**Palkitsemiset**

Yhdistys palkitsi keväällä lietolaisten sotaveteraanien hyväksi tehdystä työstä hopeisella ansiomerkillä seuraavat henkilöt: Asko Ruohonen, Ilari Kulmala, Jarmo Seppälä, Jouko Kumpulainen, Jouni Mettälä, Simo Vastamäki, Mika Sinkkonen, Pasi Rosnell ja Jaana Vesma. Pronssisella ansiomerkillä palkittiin Jorma Tuovila, Rauno Korpela, Timo Hakkarainen, Risto Vilo ja Kirsi Lähdetniemi. Kansanedustaja Anne-Mari Virolaiselle luovutettiin yhdistyksen standaari hänen merkkipäiväänsä liittyen.

Joulujuhlassa ruusu luovutettiin Jaakko Kailialalle, Mari Leppäselle, Oili Riikoselle, Eero ja Tiina Alatalolle ja Paula Peltolalle. Joulun aikaan Paula ja Tauno Peltolalle sekä Pirkko Aaltoselle vietiin kukkaset kiitoksena kotiin vietävien palvelujen ja kotiavustajatoiminnan hoitamisesta.

**Kuntoutus**

Valtiollisia kuntoutusrahoja Lieto sai 46 188,53 euroa, joilla 39 veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 37 (31 kotikäynteinä) veteraanille ja kuudelle myönnettiin laitoskuntoutusta.

Liedon kunta tuki kuntoutusta 12 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 18veteraanin ja 22 puolison tai lesken fysioterapia ja/tai jalkahoito paikallisissa avokuntoutuslaitoksissa. Veteraaneille myönnettiin 10 fysioterapiaa joko vastaanottokäynteinä tai kotikäynteinä.

Kuntoutukseen käytettiin viime vuonna 9 438 euroa ja virkistykseen noin 8 264 euroa eli yhteensä noin 17 700 euroa. Kuntoutukseen käytetty raha on tässä laskettu kalenterivuonna 2015 maksetuista laskuista.

Yhdistys sai sotaveteraanipiiriltä kuntoutukseen kaksi paikkaa Muurlaan. Kurssin rahallinen arvo oli 420 euroa.

Kuntokerho on kokoontunut tiistaisin kirkonkulmalla ja Pahkamäessä 18 kertaa. Ohjaajana on toiminut Reijo Heikkilä. Yleensä niihin on osallistunut kumpaankin 10 - 15 henkilöä.

Vesijumpassa on käyty Tarvasjoen uimahallissa yhteensä15 kertaa. Simo Hietakangas on toiminut organisaattorina. Liedon kunta on maksanut Eero Alatalon kustannukset ja yhdistys hallivuokrat. Kiitos kaikille niille, jotka ovat yhteiskuljetuksia järjestämällä mahdollistaneet vanhempien henkilöiden mukaan tulon.

Saunailtoja on järjestetty Liedon Säästöpankin tiloissa 17 kertaa. Savusaunalla saunottiin 14 kertaa. Naisjaosto on huolehtinut saunakahvien tarjoilusta erittäin hyvin, koska lähes poikkeuksetta on ollut tarjolla muun muassa kakkuja ja leivonnaisia. Osanottajien määrä on ollut keskimäärin noin 30 henkilöä. Kuukauden viimeisen saunaillan yhteydessä on joku henkilö pitänyt noin puolen tunnin alustuksen kaikkia kiinnostavasta aiheesta.

Sotaveteraanit ovat osallistuneet viikoittain seurakunnan järjestämiin toimintatorstai – tapahtumiin. Keskimäärin sotaveteraanien osallistujia on ollut 10 - 15 henkilöä.

Tänä vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada.

Liedon kunnan kanssa on järjestetty palavereita, joissa on käsitelty avokuntoutus-, kotiavustaja- ja kotiin vietävien palvelujen asioita.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiavustajatoimintansa ja kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (13 000 euroa) ja Tarvasjoella asuvat sotaveteraanit ovat yhteydessä Mia Koivuseen avokuntoutukseen päästäkseen. Liedon kunta myönsi avokuntoutukseen 12 000 euroa vuodelle 2015.

**Kotiavustajatoiminta**

Yhdistys on tukenut jäseniään palkkaamalla kotiavustajan lähinnä siivouspalveluun. Pirkko Aaltonen on ansiokkaasti koordinoinut ja johtanut yhdistyksen kotiavustajatoimintaa.

Avustajana ovat toimineet Minna Perrakoski 30.6.saakka ja sen jälkeen Marja Wahlroos heinäkuusta alkaen, ja hän on edelleen työsuhteessa ainakin 30.6.2016 saakka.

Yhdistys sai sotaveteraanipiiriltä kotiavustajatoimintaan rahallista tukea 4 400 euroa.

Avustajalla oli yhteensä 206 käyntikertaa, joista noin 79 % oli sotaveteraanien tai sotaveteraanien puolisoa tai leskeä.

Avustajatoiminnan kulut olivat 23 942 euroa. ELY-keskus maksoi palkkatukea 15 148 euroa ja sotainvalidipiiri 617 euroa. Asiakasmaksuja saatiin 3 090 euroa.

Kaikista palkkatuista huolimatta kotiavustajatoiminta jäi miinukselle 5 087 euroa, josta Sotainvalidien Liedon osasto maksoi omalla käyttöosuudellaan noin 1 063 euroa (20,9 % käytöstä). Yhdistyksen vastuulle jäi kuitenkin noin 4 024 euroa, mikä katettiin sotaveteraanipiirin tuella.

**Kotiin vietävät palvelut**

Kunta sai valtion rahaa kotiin vietävien palvelujen tukemiseen noin 25 700 euroa. Sen lisäksi lokakuussa tuli valtiolta 5 600 euron lisämääräraha. Tästä koko summasta (31 300 €) Tarvasjoen osuus oli 5 700 euroa. Yhdistyksen jäsenlistalla oli 26 henkilöä ja lisäksi 5 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä antaen heille palveluseteleitä, joilla on katettu siivoustarpeet, sekä lisäksi on jaettu lounaslipukkeet niitä halunneille. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita on hankittu. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja ym on hankittu. Taksikortit ovat myös tulleet tarpeellisiksi ja niitä on jaettu 8 kappaletta. Tällä hetkellä yhdistys työskentelee 31 henkilön eteen tukeaksemme heidän kotona asumistaan.

Paula Peltola on käytännössä organisoinut palvelut tai tavarat niitä tarvitseville kotona asuville tunnuksen omaaville veteraaneille. Jouluna Paula ja Pirkko jakoivat henkilökohtaisesti kolmatta kertaa joulukassit tunnuksen omaaville veteraaneille. Kassi oli mieluisa ja odotettu. Kokouksia kunnan kanssa pidettiin viisi kertaa.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

Uusi hieno puuvaja saatiin viimeisteltyä keväällä ja rakennustarkastaja kävi pitämässä lopputarkastuksen. Lämpimät kiitokset talkooporukalle talkootyönä suorittujen töiden vuoksi. Niiden arvo on huomattava.

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Mika Vuorinen

- sihteeri Simo Hietakangas

- varapuheenjohtaja Paavo Pitkänen / perinneryhmä

Paula Peltola / tukiryhmä

Tauno Peltola / jäsenasiat

Unto Junnila / perinneryhmä

Pirjo Hietakangas / tukiryhmä

Liisa Lahtinen / tukiryhmä

Pasi Rosnell / kiinteistönhoito ja talkoot

Näiden lisäksi ovat kuuluneet:

- perinneryhmään: Jarmo Ahto, Seppo Mikkonen, Jari Sairanen, Leena Viskari, Erik Norrgård ja Alpo Mahlamäki.

- tukiryhmään: Aila Peltola, Pirkko Aaltonen (rahastonhoitaja), Anneli Nurmi, Maija Vuorinen ja Laimi Aaltonen.

- talkoo/nuorisoryhmään: Simo Vastamäki, Veikko Mörsky, Jouni Mettälä, Mika Sinkkonen,

Ilari Kulmala, Marko Tanner, Jouni Lehtonen, Jarmo Seppälä, Jouko Kumpulainen,

Reino Jalonen ja Jarmo Tuovila.

Järjestetyt tapahtumat:

* Toimintavuoden aikana jaosto on kokoontunut kerran 9.3. jaoston vuosikokoukseen. Jäseniä jaostossa oli vuoden päätyttyä 270.
* Kunniavartiot on hoitanut Mika Vuorinen yhdessä Liedon reserviupseereiden kanssa.
* Liedon Sotaveteraanien kotisivuja on ylläpitänyt ja päivittänyt Mika Vuorinen.
* Kotiavustaja-asiat on hoitanut Pirkko Aaltonen.
* Jäsenasiat on hoitanut Tauno Peltola
* Paula Peltola on hoitanut kunnan puolesta kotiin vietävien palvelujen koordinoinnin. Tällöin voidaan olla varmoja, että resurssit tulevat kohdistettua oikein.
* Paula on myöskin järjestänyt veteraanien kesäretken, teatterimatkan Hämeenlinnaan ja puuhanaisten saunaillan.
* Tukiryhmä on hoitanut tarjoilun korsun tapahtumissa ja säästöpankin tarinailloissa.
* Perinneryhmän jäseniä on ollut auttamassa joidenkin veteraanien kotona asumista. Työ on ollut lähinnä tontin siivousta ja nurmikon leikkuuta.
* Esko Salmisen poistuttua keskuudestamme on Paula Peltola hoitanut veteraaniyhdistyksen puolesta veteraanihautauksiin liittyvät asiat.
* Mikkelin markkinoille osallistuttiin lokakuun 4. päivänä jälleen myyden hernekeittoa. Päivä onnistui jälleen odotusten mukaisesti hyvin. Kaksi tykillistä Oili Riikosen valmistamaa keittoa myytiin klo 13.00 mennessä. Nettotuotto oli noin 890 euroa. Seppo Mikkonen hoiti totuttuun tapaan soppatykit.
* Tukijäsenten koulutuspäivään Lehmirantaan toukokuun 26. päivänä osallistuivat Pirkko Aaltonen ja Liisa Lahtinen.
* Ilmoitushankkijoiden laivaseminaariin 7.5 osallistuivat Pirjo ja Simo Hietakangas.
* Puuhanaisten saunailta oli lokakuun 29. päivänä. Teemana olivat huulipunat. Paulan järjestämässä tilaisuudessa paikalla oli 10 puuhanaista.
* Veteraanien joululehden asiat hoidettiin työryhmällä Unto Junnila, Mika Vuorinen ja Simo Hietakangas. Ilmoitushankkijoita oli kahdeksan. Ilmoituksia saatiin 41 kpl, ilmoitusten arvo oli 3 110 euroa. Lehteä jaettiin 170 kpl veteraaneille ja veteraanien puolisoille terveyskeskukseen, vanhainkotiin, kouluille ja kirjastoon.
* Ilmoitustenhankkijoiden savusaunailta oli 27.8. ja paikalla oli kuusi henkilöä.
* Korsulla pidettiin 13.5. siivoustalkoot. Naiset tarjoilivat keittoa talkooväelle. Lämmin kiitos kuuluu kaikille vapaaehtoisille talkoolaisille (25 henkilöä).
* Savusaunan lämmitysvuorot on hoitanut Veikko Mörsky savusaunatiimeineen.
* Kuluneen kauden aikana on talkooryhmän toimesta polttopuuvarasto viimeistelty ja entinen puuvarastona toiminut avokatos purettu sekä alue siivottu.

**Jäsenistö**

Yhdistyksen jäsenmäärä oli vuoden päättyessä 333, joista tunnuksen omaavia miehiä ja naisia on 26 henkilöä. Puolisojäseniä on 37 henkilöä sekä perinne- ja tukijaoston jäseniä 270 henkilöä. Viimeinen iltahuuto tavoitti 13 veteraania.

**Hallinto**

Puheenjohtajana on toiminut Markku Heinonen, varapuheenjohtajana Kauko Tomberg ja sihteerinä Tauno Peltola. Jäseninä ovat toimineet Anneli Nurmi, Unto Junnila, Väinö Kaukonen, Erik Norrgård, Paavo Pitkänen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen, Laimi Aaltonen ja Jouni Mettälä. Rahastonhoitajana on toiminut Pirkko Aaltonen ja kiinteistönhoitajana Veikko Mörsky.

Hallitus on kokoontunut 9 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaareihin, perinnetyön tilaisuuteen, veteraaniyhteyshenkilökoulutukseen ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.